

 **ประกาศองค์การบริหารส่วนตำบลสระโพนทอง**

เรื่อง **มาตรการการใช้ดุลยพินิจ และอำนาจหน้าที่ให้เป็นไปตามหลักการบริหารกิจการบ้านเมืองที่ดี**

- - - - - - - - - - - - - - - - - -

 ด้วย องค์การบริหารส่วนตำบลสระโพนทอง มีเจตนารมณ์ในการดำเนินงานขององค์การบริหารส่วนตำบล มีความโปร่งใสเป็นธรรม ปราศจากการแทรกแซงใดๆ ที่ทำให้ขาดความเป็นกลาง สงวนรักษาไว้ซึ่งประโยชน์ของส่วนรวม และมีเหตุผลในการใช้ดุลยพินิจที่เหมาะสมตรวจสอบได้ จึงเห็นควรกำหนดมาตรการตรวจสอบการใช้ดุลยพินิจขึ้น เพื่อเป็นแนวทางในการตรวจสอบการปฏิบัติงานของบุคคลขององค์การบริหารส่วนตำบล ให้เป็นไปตามกฎหมาย กฎระเบียบ ข้อบังคับ มาตรฐาน คู่มือการปฏิบัติการ และขั้นตอนที่เกี่ยวข้องโดยมีนโยบายและกรอบแนวทางปฏิบัติ ดังนี้

 **นโยบาย**

1. องค์การบริหารส่วนตำบลสระโพนทอง ยึดมั่นและสนับสนุนในระบบและกลไกในการใช้

ดุลยพินิจของบุคลากรผู้ปฏิบัติงาน เพื่อให้การปฏิบัติงานมีความถูกต้องโปร่งใส เป็นธรรมและมีประสิทธิภาพ

1. องค์การบริหารส่วนตำบลสระโพนทอง ให้ความสำคัญกับการปฏิบัติงานของบุคลากรของ

บุคลากรตามกฎหมาย กฎระเบียบ ข้อบังคับ มาตรการ คู่มือการปฏิบัติงาน และขั้นตอนที่เกี่ยวข้อง

องค์การบริหารส่วนตำบลสระโพนทอง เห็นควรให้มีระบบการตรวจสอบการปฏิบัติงานของบุคลากรเพื่อกำกับการปฏิบัติงาน และตรวจสอบการใช้ดุลยพินิจของบุคลากรตามมาตรฐานที่เกี่ยวข้อง

1. องค์การบริหารส่วนตำบลสระโพนทอง เห็นควรให้มีระบบการตรวจสอบการปฏิบัติงาน

ของบุคลากร เพื่อกำกับการปฏิบัติงาน และตรวจสอบการใช้ดุลยพินิจของบุคลากรตามมาตรฐานที่เกี่ยวข้อง

 **กรอบแนวทางปฏิบัติ**

กรอบแนวทางการตรวจสอบการลดการใช้ดุลยพินิจของบุคลากรในองค์การบริหารส่วนตำบลสระโพนทอง ให้ครอบคลุมใน 3 ประเด็นหลัก ได้แก่

1. การลดการใช้ดุลพินิจของบุคลากรในการดำเนินงานตามภารกิจหลัก
	1. ให้ผู้บังคับบัญชาทุกระดับ กำกับดูแลและติดตามตรวจสอบการปฏิบัติงาน

ตลอดจนการใช้ดุลยพินิจของผู้ใต้บังคับบัญชาให้เป็นไปตามกฎหมาย กฎ ระเบียบ ข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้อง

* 1. หากพบว่าภารกิจใดยังไม่มีมาตรฐานหรือคู่มือการปฏิบัติงานหรือมาตรฐาน นั้นๆ

ไม่ทันสมัยหรือไม่เหมาะสมในทางปฏิบัติหรืออาจก่อให้เกิดการใช้ดุลยพินิจที่อาจนำมาซึ่งความไม่โปร่งใสเป็นธรรมและมีประสิทธิภาพ ให้ผู้บังคับบัญชาของหน่วยงานที่รับผิดชอบหลัก และ/หรือ ผู้ปฏิบัติตามมาตรฐาน/คู่มือการปฏิบัติงานเสนอเพื่อทบทวนในมาตรฐาน/คู่มือการปฏิบัติงาน ดังกล่าว

1. การลดการใช้ดุลยพินิจในการใช้จ่ายงบประมาณและการบริหารจัดการทรัพยากรภาครัฐ
	1. ให้ผู้บังคับบัญชาทุกระดับ กำกับดูแล และติดตามตรวจสอบการปฏิบัติงานตลอดจนการใช้ดุลพินิจของผู้ใต้บังคับบัญชา ให้เป็นไปตาม กฎหมาย ระเบียบ ข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้องกับการจัดซื้อจัดจ้าง การใช้จ่ายงบประมาณ และการบริหารจัดการทรัพยากรภาครัฐ
	2. กรณีจัดซื้อจัดจ้างด้วยวงเงินเล็กน้อยที่ดำเนินการได้โดยไม่ต้องแต่งตั้ง

คณะกรรมการให้เจ้าหน้าที่พัสดุพิจารณาโดยสืบราคาจากท้องตลาด และเลือกรายที่เสนอราคาต่ำที่สุด

* 1. กรณีการจัดซื้อจัดจ้างโดยคณะกรรมการ หากทราบว่าผู้ยื่นข้อเสนอหรือคู่สัญญา

เป็นผู้ที่มีส่วนได้ส่วนเสียกับประธานกรรมการ หรือกรรมการคนใดคนหนึ่งให้

-2-

รายงานหัวหน้าส่วนราชการหรือประธานกรรมการทราบ เพื่อพิจารณาความเหมาะสมหรือจำเป็นในการทบทวนองค์ประกอบของคณะกรรมการตลอดทั้งห้ามมิให้เข้าร่วมประชุมหรือมีมติในเรื่องที่เกี่ยวข้องกับผู้ยื่นข้อเสนอหรือคู่สัญญานั้นหรือกรณีจำเป็นที่ต้องมีการชี้แจงในบางเรื่อง เมื่อได้ชี้แจงและตอบข้อซักถามแล้วจะต้องออกจากที่ประชุม

 2.4 กรณีการตรวจรับงาน ให้ตรวจรับภายในรอบระยะเวลาของกฎ ระเบียบ ข้อบังคับตลอดจนแนวทางที่องค์การบริหารส่วนตำบลสระโพนทองกำหนด หากไม่สามารถดำเนินการได้ให้แจ้งเหตุผลให้ผู้ที่มีอำนาจหน้าที่ทราบเพื่อดำเนินการต่อไป

 2.5 กรณีการยืมใช้ทรัพย์สินของทางราชการ ให้หน่วยงานที่กำกับทรัพย์สินนั้น ทำทะเบียนการยืม – การคืน และมีการตรวจสอบรายงานต่อผู้บังคับบัญชาเป็นประจำ

 2.6 มอบหมายให้คณะกรรมการตรวจสอบครุภัณฑ์คงเหลือประจำปี ทำหน้าที่ตรวจสอบควบคุมพัสดุหรือครุภัณฑ์ ของสำนักงาน ให้เกิดความถูกต้องและโปร่งใส

 2.7 มอบหมายกลุ่มตรวจภายในเป็นหน่วยงานกลาง มีหน้าที่ตรวจสอบการใช้จ่ายและบริหารจัดการทรัพยากรภาครัฐของสำนักงาน เพื่อประมวลให้เห็นถึงปัญหา อุปสรรค และแนวทางการปรับปรุงอย่างน้อยปีละ 1 ครั้ง

 3. การลดการใช้ดุลพินิจในการบริหารงานบุคคล

 3.1 ให้ผู้บังคับบัญชาทุกระดับ กำกับดูแล และติดตามตรวจสอบการปฏิบัติงานตลอดจนการใช้ดุลพินิจของผู้บังคับบัญชาในการบริหารงานบุคคลให้เป็นไปตาม กฎหมาย กฎ ระเบียบ ข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้อง โดยคำนึงถึงระบบคุณธรรม ความรู้ ความสามารถของบุคลากร ความเสมอภาคเป็นธรรม และประโยชน์ทางราชการ

 3.2 กำหนดให้กลุ่มบริหารทรัพยากรบุคคล องค์การบริหารส่วนตำบลสระโพนทองจัดทำระบบและเอกสารต่างๆ ที่เกี่ยวข้องในการบริหารงานบุคคลให้เกิดความโปร่งใส เป็นธรรม ทั้งเรื่องการสรรหาและการคัดเลือกบุคลากร การบรรจุและแต่งตั้งบุคลากร และพัฒนาบุคลากรอาทิ การกำหนดหลักเกณฑ์ในการพิจารณาแต่งตั้งให้ดำรงตำแหน่ง การพิจารณาความดีความชอบของบุคลากร รายชื่อผู้สมัครเพื่อเลื่อนตำแหน่งระบบฐานข้อมูลบุคลากรที่มีคุณภาพที่สามารถใช้เป็นหลักฐานประกอบในการพิจารณาความดีความชอบ หรือเลื่อนตำแหน่งบุคลากร มีการประกาศเผยแพร่หลักเกณฑ์ แนวทางการสรรหาและคัดเลือก บุคลากร ตลอดจนผลการพิจารณาที่เกี่ยวข้อง แผนความก้าวหน้าในอาชีพ และแผนการพัฒนาบุคลากร

 **ช่องทางการแจ้งเบาะแสหรือข้อร้องเรียน**

กรณีพบว่ามีบุคลากรคนใดในองค์การบริหารส่วนตำบล มีการใช้ดุลพินิจอันก่อให้เกิดความไม่เป็นธรรม และขัดต่อประมวลจริยธรรมของข้าราชการและเจ้าหน้าที่ขององค์การบริหารส่วนตำบลสระโพนทอง พ.ศ.2561 สามารถแจ้งเบาะแสหรือข้อร้องเรียนได้ตามช่องทางดังต่อไปนี้

1. รายงานต่อผู้บังคับบัญชาตามลำดับ
2. แจ้งทางไปรษณีย์หรือร้องเรียนด้วยตนเองที่ สำนักงานองค์การบริหารส่วนตำบลสระโพนทอง

หมู่ที่ 5 ตำบลสระโพนทอง อำเภอเกษตรสมบูรณ์ จังหวัดชัยภูมิ

1. แจ้งทางเว็บไซต์สำนักงาน ได้ที่ [www.sraponthong.go.th](http://www.sraponthong.go.th)

 ทั้งนี้ข้อร้องเรียนต่างๆ จะนำเสนอหัวหน้าส่วนราชการเพื่อมอบหน่วยงานที่เกี่ยวข้องสืบสวน

 ข้อเท็จจริง หากมีข้อมูลและเป็นความผิดทางวินัยจะดำเนินการตามระเบียบ ข้อบังคับ และข้อกำหนดของกฎหมายต่อไป

 จึงประกาศมาให้ทราบโดยทั่วกัน

 ประกาศ ณ วันที่ 9 เดือน ตุลาคม พ.ศ. ๒๕63

 (ลงชื่อ)...........................

 (นางบุญน้อม ฦาชา) นายกองค์การบริหารส่วนตำบลสระโพนทอง